  Виталий Пронин Туннэ, 15-тӥ южтолэзе, Норвегиысь Холменколлленын биатлонъя дунневыл кубоклэн 8-тӥ этапез кутске. Ӵошатсконъёслэн программаязы пыртэмын спринт, гонка преследования но эстафета. Таяз этапын Россилэсь данзэ пиос пӧлын утёзы Антон Шипулин, Евгений Гараничев, Антон Бабиков, Максим Цветков, Дмитрий Малышко, Матвей Елисеев. Нылъёс пӧлын: Екатерина Юрлова-Перхт, Дарья Виролайнен, Виктория Сливко, Светлана Миронова, Ульяна Кайшева. Кылемаз этапын, Финляндиысь Контиолахти карын, улосчимы 25-тӥ инты басьтӥз спринтын, 4-тӥ луиз эстафетаын. Холменколленысь этапез спринтын ӵошатсконэн мыто нылъёс. Стартэ потозы 14 часын Москва дыръя. Россиысь биатлонистъёслэн огазеяськонзы ивортэмъя, асьме спортсменъёслы Норвегиысь этапын, 2011-тӥ арысен кутскыса, котькуд ар сямен 2-3 медальёс басьтыны удалтылӥз. Одӥгаз сезонэ гинэ вормонтэк бертӥзы. Эдуард Степанов Туспуктэм: biathlonrus.com  